open-index/open-wikipedia-markdown huggingface dataset:
Craftsbury

**Craftsbury** er en by med om lag 1100 innbyggere som ligger i Orleans County i den amerikanske delstaten Vermont.

## Historie
Byen ble grunnlagt 6. november 1780 og er oppkalt etter Ebenezer Crafts – en av de første nybyggerne i området.

## Referanser


## Eksterne lenker
*
Hampholmen

**Hampholmen**, også kjent som **Store Hampholmen**, er en holme som ligger i Grimstad kommunes skjærgård. Den er ca. 66,4 dekar, og høyeste punkt er 17,2 moh. Holmen er ubebodd. Dette er desidert en av de mest populære stedene for de som er ute i båt om sommeren. 

Holmen ligger bare et steinkast fra Maløyene som også er veldig populære å være på i skjærgården. Nordøst for den ligger Lille Hampholmen.

## Referanser
Rytterdistrikt

**Rytterdistriktene** var en organisering av rytteriet i Danmark etter at dette ble nasjonalt i 1670. Utskrivingen til rytterdistriktene ble foretatt innen det omfattende krongodset som var samlet etter reformasjonen. Rytterdistriktene ble oppløst eller solgt i perioden 1727&ndash;1774.

## Bakgrunn og utvikling
Kort tid etter Christian Vs tronbestigelse i 1670 ble det iverksatt en nye hærreform.  
Det  ble lagt ut  tønner hartkorn til opprettelse av et kavaleri hvor hver ryttergård skulle stille en fullt utstyrt rytter med hest og sørge for hans underhold. Ryttergodset var normalt på rundt 8 tønner hartkorn, men i de tilfellene hvor gårdene var små, var det alminnelig at flere gårder var sammen om forpliktelsen. Det var nøye fastlagt hva rytteren skulle motta i fødevarer og rede penger. Til gjengjeld for forpliktelsen var bonden fri for skatter og hoveri. I mange tilfeller var det bøndene selv eller deres sønner som kom i tjeneste.

På Sjælland fikk et rytterregiment på 8 kompanier i Slagelse på Antvorskov slott anvist i alt  gårder med til sammen  tønner hartkorn, hvorav de fleste lå i Vestsjælland og Hornsherred, enkelte på Sydsjælland. Et jysk nasjonalt rytteriregiment fikk tilhold i Holstebro. Hvert rytterregiment var på  mann, i tillegg til et mindre regiment i den kongelige delen av hertugdømmene - Slesvig og Holstein. 

I 1680 gikk man over til et nytt prinsipp hvor det ble bestemt at rytter og bonde var to forskjellige enheter og det ble fastlagt at rytteren skulle ha 6 fag hus med skorsten, sengested, underdyne, overdyne, hodepute og blågarnslakner samt "nødtørftig ildebrændsel".

## Rytterhus
Mange steder ble det oppført selvstendige rytterhus. Rytterbonden fikk tildelt de nødvendige materialer slik at han kunne føre det opp. Men allerede i 1715&ndash;1719 ble mange rytterhus overflødige og ble festet bort til husmenn.

## Rytterskoler
I forbindelse med rytterdistriktene ble det opprettet rytterskoler som var en forløper for det offentlige skolevesenet og i mange tilfelle ble det også etablert en viltbane til kongejaktene.

## Rytterdistrikter
Årstallene i parentes angir når ryttedistriktet ble oppløst eller solgt.

* Antvorskov Rytterdistrikt (1774)
* Dronningborg Rytterdistrikt (1764&ndash;65)
* Falster Rytterdistrikt (1766)
* Fredriksborg Rytterdistrikt (1774)
* Fyns Rytterdistrikt (1764–65)
* Koldinghus Rytterdistrikt (1764–65)
* Kronborg Rytterdistrikt (1774)
* København Rytterdistrikt (1774)
* Lolland Rytterdistrikt (1727)
* Skanderborg Rytterdistrikt (1767)
* Tryggevælde Rytterdistrikt (1730-66)
* Vordingborg Rytterdistrikt (1774)

## Referanser

## Litteratur
*Karl-Erik Frandsen: "1536-ca. 1720", i: Claus Bjørn (red.): *Det danske landbrugs historie*; bind 2: 1536-1810; Landbohistorisk Selskab, Odense 1988; ISBN 87-7526-074-3
*Holger Munk: *Rytterbonden. En landbrugs- og kulturhistorisk studie fra Vordingborg Rytterdistrikt 1718-1768*, I: Gaard, jord og besætning; Det danske Forlag, København 1955
*Bjarne Stoklund: *Huset og Skoven. Et sjællandsk husmandshus og dets beboere gennem 300 år*; Wormanium 1980; ISBN 87-85160-69-5
Tegneserieåret 1949

**Tegneserieåret 1949** er en oversikt over hendelser, fødte og avdøde personer med tilknytning til tegneserier i 1949.

## Hendelser
*1. mars – Første nummer av Anders And & Co. (Donald Duck & Co) kommer ut i Danmark.
*I Sverige ble tegneseriebladene Stålmannen og Min Melodi grunnlagt.
*Mort Walkers Billy debuterer i USAs dagsaviser i serien **Spider**.

## Prisvinner
*Reuben Award *Cartoonist of the year*: Alex Raymond, *[[Rip Kirby]]*

## Utgivelser
*Første utgaven av ***[[Girls' Love Stories]]*** med datoen august-september, publisert av DC Comics.

|-
|Februar || 11. || Jan Stenmark  ||  || tegneserietegner og illustratør ||align=center|  ||align=center| ||

|November ||21. || Terje Nordberg ||  || tegneserieskaper, barnebokforfatter og redaktør ||align=center| ||align=center| ||  
|}

## Dødsfall

|-
|Mars || 6. || Storm P. ||  || tegner og skuespiller ||align=center|66 ||align=center|1882 || 

|Desember || 7. || Bo Vilson ||  || kunstner og tegneserieskaper ||align=center|39 ||align=center|1910 ||  
|}


Storm_P_by_Albert_Max_Schou.jpg|Storm P.(1882–1949)
Bo_Gustaf_Arvid_Vilson.png|Bo Vilson(1910–1949)
Jan_Stenmark.JPG|Jan Stenmark(1949–)


## Referanser


## Eksterne lenker
*
Dasht-e Lut

**Dasht-e Lut**, også skrevet **Dasht-i-Lut** (), er en stor, ubebodd saltørken i sørøstlige Iran og verdens 25. største ørken.

Irans topografi er preget av et 480&nbsp;km langt og 320&nbsp;km bredt platå omkranset av fjell og oppdelt i flere nedbørfelt uten avrenning til havet. Dasht-e Lut er blant de største av disse ørkenbassengene,  og er også det varmeste og tørreste stedet i verden. Det andre store ørkenbassenget er Dasht-e Kavir.

Dasht-e Lut dekker et område på ca. 51&nbsp;800&nbsp;km².

I vårens regnsesong renner vann ned fra Kermanfjellene etter kort tid, men bassenget tørker raskt igjen. Vannet etterlater bare stein, sand og salt. Som et resultat av dette er Dasht-e Lut generelt betraktet som en abiotisk sone.

Den østlige delen av Dasht-e Lut er et lavtliggende platå bestående av saltsletter. I motsetning til denne delen har den sentrale delen blitt formet av vind til en rekke parallelle fjellrygger og furer, som strekker seg over 150&nbsp;km og kommer opp i 75 meters høyde. I dette området finnes også raviner og slukhull. I store deler av regionens består overflaten av svart lava. Dette mørke laget absorberer solinnstrålingen effektivt.

Den sørøstlige delen av ørkenen er dekket av sand akkurat som en Sahara-erg, med 300 meter høye sanddyner, blant de høyeste i verden.

Ørkenen er et turistmål. UNESCO vedtok i 2016 å oppføre ørkenen på verdensarvlisten.

## Klima
Klimatisk er store deler av Iran innenfor et afroasiatiske belte av ørkener, med vestlig utstrekning til Kapp Verde-øyene utenfor Vest-Afrika og østlig utstrekning til Beijing i Kina.

I 2004 og 2005 viste satellittmålinger fra NASAs instrument MODIS at ørkenen var det varmeste stedet på jorden med en temperatur på 70,7&nbsp;°C.

Imidlertid er rekorden i Dasht-e Lut en midlere overflatetemperatur. En tilsvarende lufttemperatur er ikke målt i området.

Nedbøren er begrenset til fjelltoppene omkring.

Store temperaturforskjeller mellom ekstrem varme i lavtliggende områder og frost på omliggende fjelltopper gir opphav til kraftige lokale vinder i perioden fra juni til oktober. Vinden eroderer spesielt kraftig og skaper skiftende landformer i nedslagsområdet.

## Referanser


## Eksterne lenker
*
Fjellørret

**Fjellørret** eller **fjellaure** (*Salmo trutta alpinus*) er trolig en genetisk variant av vanlig ørret, som gjennom lang tid har tilpasset seg livet i fjellstrøk. Noen mener også at fjellørret kan være en egen underart av ørret. På Hardangervidda ble det den 26. juli 2009 fanget en fjellørret på stang som veide 7,6&nbsp;kg.

## Finprikkørret
Finprikkørret er en lokal sjelden variant av fjellørret som er truet av utryddelse. Den er kun utbredt øverst i Numedalsvassdraget, i et lite område på Hardangervidda. Det er dessuten påvist finprikkørret i Iran og Atlasfjellene i Marokko.

Gjennom genetiske studier er det påvist at denne varianten har et arveanlegg som dominerer i østlige ørretbestander rundt Kaspihavet, Middelhavet og Svartehavet Dette arveanlegget er ellers bare å finne i nordvesteuropeiske ørretbestander i høyereliggende områder som er avskåret fra sjøørretbestander. Man antar derfor at en østlig type ørret har kolonisert de nordvestlige delene av Europa tidlig etter istiden, og at andre ørrettyper har kommet til siden. Arkeologiske utgravninger på Hardangervidda viser at det fantes ørret der alt for 5000-6000 år siden.

Det ble satt igang et prosjekt for kultivering av finprikkørret i Norge. Dette omfatter også kalking av vannene. Fra dette ble det satt ut fisk i Svartavatnet og Svartavasstjørni i 1991 og 1995. Fra 1998 ble det satt igang stamfiske med tanke på å styrke bestanden i Svartavassområdet. I 1999 ble det også satt ut fisk i Dragøyfjorden.

## Referanser
Bo Vilson

**Bo Gustaf Arvid Vilson** (født 16. september 1910 i Stockholm, død 7. desember 1949 i Utterby i Torsby kommun) var en svensk maler, tegner, illustratør og arbeidet også med billedhugging og kunsthåndverk. Han var arbeidet under pseudonymet *Bovil*. Familien flyttet til Utterby i 1943. De etterfølgende 6 årene var veldig aktive og man bygde blant annet opp familiens hjem etter Bo Vilsons tegninger.

Vilson var som kunstner autodidakt. Han har laget mange tegninger med eventyrmotiv, blant annet til *[[Tusen og en natt]]*. Under pseudonymet Bovil tegnet han serien *Harald Handfaste* for avisen *[[Året Runt]]*. Han anses i dag å være en av de beste tegneserietegnere på sin tid.

## Referanser
Maløyene

**Maløyene** er tre holmer i Grimstad kommunes skjærgård; **Store Maløya**, **Lille Maløya** og **Kalvøya**, som nå er nærmest landfast med Store Maløya.

Maløyene er for det meste lagt ut til friområde, og det er gode muligheter til fortøyning av båt, adgang til mindre strandområder og toaletter. 

## Referanser
Bekkeørret

**Bekkeørret** eller **bekkeaure** (*Salmo trutta fario*) er trolig en genetisk variant av vanlig ørret, som gjennom lang tid har tilpasset seg livet i bekker og tjern. Noen mener også at bekkeørret kan være en egen underart av ørret. Vestafjells kalles også bekkeørret mange steder for **krede**.
Bendiksenprisen

**Arne Bendiksens talentpris**, best kjent under navnet **Bendiksenprisen**, er en norsk musikkpris som gis av Kulturdepartementet og administreres og deles ut av artistorganisasjonen GramArt. Prisen ble opprettet i 2009 i anledning GramArts 20-årsjubileum og ble delt ut første gang 20. mai 2010.

Ifølge GramArts hjemmesider, skal prisen bidra til talentutvikling innen norsk populærmusikk og «være et bidrag til en artist som allerede har kommet et stykke på vei i sin karriere, som enten har minst en kommersiell utgivelse eller har konsertvirksomhet av et visst omfang å vise til.» Vinneren mottar et beløp på 100 000 kroner. Prisen er kalt opp etter Arne Bendiksen. Første og andre pris ble delt ut av kulturminister Anniken Huitfeldt.

## Tildelinger

*2010: Karpe Diem. Øvrige nominerte var Susanne Sundfør, Marit Larsen, Shining og Donkeyboy. 
*2011: Ida Jenshus. Øvrige nominerte var Lars Vaular, Thom Hell, Kvelertak og Montée.
*2012: Stein Torleif Bjella. Øvrige nominerte var Katzenjammer, Jarle Bernhoft, LidoLido og Donkeyboy.
*2013: Monica Heldal. Øvrige nominerte var LidoLido, Arve Henriksen, Frida Amundsen og Violet Road.
* 2014: Highasakite. Øvrige nominerte var Gabrielle, Oslo Ess, Bendik Brænne og Frida Ånnevik
*2015: Spidergawd. Øvrige nominerte var Aurora, Cashmere Cat, Ine Hoem og OnklP & De Fjerne Slektningene.
*2016: Bow To Each Other. Øvrige nominerte var Anders Jektvik, Bendik, Ingebjørg Bratland og No. 4.
*2017: Honningbarna. Øvrige nominerte var: Frida Ånnevik, Daniel Kvammen, Torgeir Waldemar og Årabrot.
*2018: Ola Kvernberg. Øvrige nominerte var: Susanne Sundfør, Ulver, Sassy 009 og Erlend Ropstad.
*2019: Ivan Ave. Øvrige nominerte var: Boy Pablo, GURLS, Thea Hjelmeland og Pom Poko.
*2020: Emilie Nicolas. Øvrige nominerte var: Valkyrien Allstars, Fieh, Kristian Kristensen og Jakob Ogawa
*2021: Bokassa. Øvrige nominerte var: SKAAR, Musti, Bendik Baksaas og Bendik
*2022: Fieh. Øvrige nominerte var: Gabrielle, Bendik Giske, Isák og Vuyo.
* 2023: Ary. Øvrige nominerte: Beharie, Cezinando, SKAAR og Tøyen Holding
* 2024: Unge Obi. Øvrige nominerte: Bo Milli, Jouska, Kjartan Lauritzen og Undergrunn
* 2025: Slomosa. Øvrige nominerte: Michelle Ullestad, Natnael, Niilas, SKAAR og Tyr

## Referanser


## Eksterne lenker
* Presentasjon av prisen hos GramArt
Jon Vea

**Jon Vea** (født 5. desember 1947, død 17. august 2023) var en norsk diplomat og direktør i Næringslivets Hovedorganisasjon. Han var Norges ambassadør i Angola, Gabon, Republikken Kongo, São Tomé og Príncipe og Ekvatorial-Guinea.

Vea studerte statsvitenskap, historie, tysk og miljø ved Universitetet i Oslo og ble i 1974 cand.philol. 

I 1975 ble han tatt opp i utenrikstjenesten. Vea var stasjonert i India (1977–1980) og i Sverige (1980–1983). Fra 1986 til 1987 arbeidet han i arbeidsgiverorganisasjon Norsk Industri. Etter å ha vendt tilbake til Utenriksdepartementet arbeidet Vea med spørsmål knyttet til norsk medlemskap i EU og med energispørsmål. I årene 1987 til 1990 arbeidet han som informasjonsdirektør i Norges Eksportråd. Deretter arbeidet Vea igjen et par år i utenrikstjenesten, der han til 1992 var industriråd ved Norges delegasjon til EU. Vea har vært styremedlem i Norges Varemesse (1987–1990), Norges Turistråd (1988–1990), Norsk Designråd (1988–1990) og Norges Eksportråd (1999–2004).

I tiden 1992-2005 var Vea internasjonal direktør i Næringslivets Hovedorganisasjon og var også prosjektleder for NHO-prosjektet «Norge i verden», som tok for seg næringslivets utfordringer fra globalisering. Vea var fra 2005 leder for det departementsoppnevnte Omdømmeutvalget, som hadde i oppgave «å utarbeide forslag til en verdibasert posisjon for å profilere Norge i utlandet, drøfte organisering og finansiering av omdømmearbeidet, samt identifisere konkrete tiltak.» 

Vea var senere direktør for NHOs Europakontor i Brussel. Han ble i 2008 utnevnt til Norges ambassadør i Angola. Fra 2009 var han også ambassadør i Gabon og Republikken Kongo og fra 2010 i São Tomé og Príncipe og Ekvatorial-Guinea. Fra 2012 var han seniorrådgiver i næringslivsseksjonen i Utenriksdepartementet.

I 2009 ble Vea utnevnt til ridder av 1. klasse av Den Kongelige Norske Fortjenstorden.

## Referanser
Li Rui

**Li Rui** er navnet til flere personer:

*Li Rui (matematiker) (李锐, 1768–1817), kinesisk matematiker og astronom.
*Li Rui (politiker) (李銳), 1917−2019), kinesisk politiker.
*Li Rui (forfatter) (李锐), født 1950, kinesisk forfatter.
Det gule palé

**Det gule palé**, også kalt **Bargums palé** eller slavehandlerens paléer en bygning i Amaliegade 18 i København. 

Paléet ble bygget i årene 1759&ndash;64 og var tegnet av arkitekt Nicolas-Henri Jardin for storkjøpmannen Frederik Bargum. Bygningen anses som den første neoklassisistiske bygningen i København.

I 1810 overtok Frederik VI paléet, som heretter skulle tjene som gjestebolig for kongefamiliens slektninger. I 1837 flyttet prins Christian (den senere Christian IX) inn i paléet, hvor han bodde med familien inntil 1865 da de fikk residens på Amalienborg slott. Prins Valdemar var den siste kongelige som hadde Det gule palé som bolig. Han bodde der inntil sin død i 1939.

Paléet eies i dag av staten og inneholder Hofmarskallatet. Bygningen er fredet.

## Referanser
Li Lili

**Li Lili** (kinesisk: 黎莉莉, pinyin: *Lí Lìlì*, født 2. juni 1915 i Beijing i Kina. død 7. august 2005 samme sted) var en kinesisk skuespillerinne.

Hennes navn ved fødselen var **Qian Zhenzhen** (钱蓁蓁, *Qián Zhēnzhēn*), og hun kom fra en fattig familie. I 1927 dro hun til Shanghai, sentrum for den kinesiske filmindustri i 1920-årene og 1930-årene. Deer ble hun med i Bright Moonlight Song and Dance Troupe.

I 1931 ble hun skuespillerinne og spilte blant annet i seks filmer regissert av Sun Yu, i noen av dem sammen med skuespillerinnen Ruan Lingyu. Hun fremstod som sportslig og moderne. En av hennes viktigste filmer var *Tian Lun* (1935), regissert av Fei Mu og Luo Mingyou. 

Etter at Shanghai ble okkupert av japanerne pendlet hun mellom Chongqing og Hongkong for å spille i nye filmer. I 1946 dro hun for en kort periode til USA, der hun studerte skuespillerkunst ved The Catholic University of America i Washington, DC, språk og sang i New York City og make-up ved University of California. Hun observerte også filmproduksjon i Hollywood. 

Året etter kom hun hjem, og ble snart etter skuespillerinne ved filmstudiene i Beijing. I 1955 begynte hun studier ved Beijing filmakademi. Senere skulle hun undervise der.

Hennes sønn, Luo Dan, gifftet seg med datteren til marskalk Ye Jianying; Ye ble Kinas statsoverhode på sent 1970-tall.

Under kulturrevolusjonen ble Li og hennes ektemann angitt og fordømt, og utsatt for tortur på orde fra Maos hustru Jiang Qing. Li hadde spilt inn filmer med henne tisligere, og stilt Jiang i skyggen kunstnerisk, i filmer som for eksempel *[[Blod på ulvefjellet]]* (1936). Li fortalte senere sin familie at hun hadde nektet å angi noen andre. Men Luo, ektemannen, ble drept.

## Referanser


## Eksterne lenker
* 
* Minneside med mange fotografier
Deinopidae

* Se systematisk inndeling

**Deinopidae** er en gruppe (familie) av edderkopper som tilhører undergruppen Entelegynae i gruppen Araneomorphae. Disse edderkoppene utmerker seg særlig ved sin spesielle byttefangst-strategi: de spinner en "håv" eller kastenett som de spenner ut mellom forbeina og bruker til å fange bytte.

## Utseende
Store, svært langstrakte og langbeinte edderkopper. De har åtte øyne, men de to fremre er så mye større enn de andre at det lett synes som om de har bare to. Ansiktet er ganske flatt. Kroppen er ganske tynn, noen ganger pinnesmal.

## Levevis

Deinopidae er nattaktive jegere med en unik jaktatferd. Med de to store, midtre øynene ser de godt om natten. De spinner et lite nett av såkalt cribellat silke, som er svært fintrådet og krusete. På grunn av dette kan nettet strekkes til 2-3 ganger den bredden det har nor det er slakt. Fangstnettet festes ikke til vegetasjonen, men spennes ut mellom de to lange forbeina. Edderkoppen henger gjerne ned fra vegetasjonen slik at den kan nå ned til bakken med frambeina. Om et passende byttedyr passerer på bakken under, strekker den ut fangstnettet mellom frambeina og skyter disse frem slik at byttedyret vikler seg inn i nettet. Familien blir av og til kalt gladiatoredderkopper på grunn av likheten med antikkens nett-kastende gladiatorer.

## Utbredelse
Familien er utbredt i store deler av verden, men mangler i mesteparten av Nord-Amerika, i Europa og i Asia unntatt lengst i sør.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Gruppe Orbicularia
******** Overfamilie Uloboroidea
********* Familie **Deinopidae** C.L. Koch, 1850
********** Slekten *[[Avella (edderkopp)|Avella]]* O. P-Cambridge, 1877 (Australia)
********** *[[Avellopsis capensis]]* Purcell, 1904 (Sør-Afrika)
********** Slekten *[[Deinopis]]* Macleay, 1839 (vidt utbredt)
********** Slekten *[[Menneus]]* Simon, 1876 (Afrika)

## Eksterne lenker
* 
* Bilde av en art fra Brasil med utspent nett
* Nærbilde av ''Deinopis spinosus''
Kunståret 1949

**Kunståret 1949** er en oversikt over hendelser, fødte og avdøde kunstnerpersonligheter i 1949.

## Hendelser
* 7. juli – Den svenske tekstilkunstneren Astrid Sampe blir utnevnt til kunstindustriell æresmedlem av *Royal Society of Arts* i London.
*Grunnleggelse COBRA (avant-garde bevegelse)

## Verk
*Brenda Chamberlain – *The Fisherman's Return* (National Museum of Wales)
*Salvador Dalí – *[[The Madonna of Port Lligat]]* (original versjon) (Haggerty Museum of Art, Milwaukee, Wisconsin)
*Tadeusz Kantor – *Man with Umbrella*
*Robert Motherwell – *Five in the Afternoon*
*Barnett Newman – *Abraham*
*Vladimir Tretchikoff – *[[Alicia Markova "The Dying Swan"|The Dying Swan]]*
*Boris Vladimirski – *Roses for Stalin*

## Utstillinger

## Priser
*Archibald Prize: Arthur Murch – *Bonar Dunlop*
*Caldecott-medaljen: Bertha Hader og Elmer Hader for *The Big Snow*
*Eckersbergmedaljen: 
**Agnete Jørgensen, billedhugger  
**August Keil, billedhugger
**Egon Mathiesen, maler
*Wynneprisen: George Lawrence for *Two Rivers*

## Fødsler

* 16. januar – Ellinor Flor, norsk tekstilkunstner.
* 18. januar – Philippe Starck, fransk designer
* 11. februar – Jan Stenmark, svensk tegneserietegner og illustratør 
* 9. april
**Tony Cragg, britisk skulptør som arbeider i Tyskland
**Stephen Hickman, amerikansk illustratør, skulptør og forfatter
* 19. april – Paloma Picasso, fransk-spansk designer og forretningskvinne 
* 29. april – David Elliott, britisk kunsthistoriker, museumsmann og tidligere sjef for Moderna Museet i Stockholm
* 7. mai – Deborah Butterfield, amerikansk skulptør
* 12. mai – Ross Bleckner, amerikansk maler
* 13. mai – Eva Eriksson, svensk kunstner, illustratør og forfatter
* 15. mai – Miroslav Župančić, kroatisk skulptør 
* 27. mai – Harald Nordberg, norsk illustratør og forfatter
* 26. juni – Sissel Gjersum, norsk illustrtør og designer.
* 30. juli – Anders F. Kaardahl, norsk tegner og illustratør
* 6. juli – Tibor Kalman, ungarsk-amerikansk grafisk designer (død 1999)
* 3. august – PO Netterblad, svensk kunstner. 
* 15. august – Richard Deacon, britisk skulptør
* 22. august – Andrzej Ploski, polskfødt svensk kunstner.
* 27. august – Istvan Kantor, ungarsk performansekunstner
* 29. oktober – Anne Tryti, norsk billedkunstner og illustratør
* 20. november – Ulf Lundell, svensk rockemusiker, forfatter, bildekunstner og poet 
* 2. desember – Ulf Frödin, svensk tegner og illustratør
* 10. desember – Arnold Bunge, svensk kunstner
*Thomas Asplund, svensk illustratør, formgiver og kunstner

## Dødsfall
*6. mars – Storm P., dansk tegner og skuespiller (født 1882)
*17. mars - Aleksandra Ekster, russisk-ukrainsk maler og designer, Art Deco pioner (født 1882)
*3. mai - Mariano Fortuny, spansk motedesigner (født 1871)
*8. august - Joaquín Torres García, maler fra Uruguay (født 1874)
*7. september - José Clemente Orozco, meksikansk kunstner (født 1883)
*3. november - Solomon R. Guggenheim, amerikansk kunstsamler (født 1861)
*6. november - Ellen Trotzig, svensk kunstner (født 1878)
*7. desember – Bo Vilson, svensk maler, tegner, illustratør og kunsthåndverker (født 1910)
*Henri Manguin, fransk maler (født 1874)

## Referanser


## Eksterne lenker
*
GramArt

**GramArt** (forkortelse for **Grammofonartistenes Forening**) er interesseorganisasjonen for næringsdrivende artister og musikere i Norge. Organisasjonen ble stiftet i 1989 med blant andre Arne Bendiksen som initiativtaker og organisasjonens første formann i perioden 1989 til 1997. GramArt har som formål å styrke norske artisters politiske, juridiske og økonomiske rettigheter. Dette oppnås blant annet gjennom påvirkningsarbeid overfor myndigheter og virkemiddelapparat, gratis juridisk rådgivning til medlemmer, kurs og andre tjenester.

GramArt tilbyr en rekke medlemsfordeler som gratis juridisk rådgivning, ulykkesforsikring, gunstige instrument- og reiseforsikringer, og muligheten for ansettelse i Artistfellesskapet. Artistfellesskapet er et selskap opprettet i samarbeid med Employ for å gi artister og musikere en tryggere og enklere hverdag. Medlemskapet gir også tilgang til rabattavtaler, psykologtjenester, relevante kurs og sosiale møteplasser.

Det viktigste medlemstilbudet til GramArt er gratis juridisk rådgivning, spesielt rundt platekontrakter, managementkontrakter, bandkontrakter og lignende. De kan også bistå i en eventuell tvist, noe som gir medlemmene en ekstra trygghet i deres profesjonelle virke.

GramArt har viktig innflytelse i Gramo, en organisasjon som forvalter rettigheter og fordeler vederlag til artister og produsenter for offentlig fremføring av musikk. Dette sikrer at medlemmene får sin rettmessige andel av inntektene fra bruk av innspilt musikk. GramArt er også en medlemsorganisasjon i Norwaco, en kollektiv forvaltningsorganisasjon som fordeler og utbetaler rettighetsvederlag til artister. Organisasjonen er registrert hos Patentstyret og utarbeider åpenhetsrapporter i samsvar med lov om kollektiv forvaltning av opphavsrett.

Organisasjonen samarbeider med flere bransjefestivaler som , Trondheim Calling, Vill Vill Vest, Sørveiv og Sami Music Week for å sikre norske artister og musikere i startgropa scener å vise seg frem for publikum og øvrig bransje på.

GramArt administrerer og deler ut Bendiksenprisen, en pris som hedrer artister som har betydd spesielt mye for norsk musikkliv. Bendiksenprisen er oppkalt etter Arne Bendiksen, en nestor i norsk popmusikk, og prisen er på 100.000 kroner. Den deles ut årlig til en artist som har kommet et stykke på vei i sin karriere som plateartist eller liveartist, og blant mottagerne finner vi Karpe Diem, Ida Jenshus, Stein Torleif Bjella, Monica Heldal, Highasakite, Spidergawd, Bow to Each Other, Honningbarna, Ola Kvernberg, Ivan Ave, Emilie Nicolas, Bokassa, Fieh, Ary og Unge Obi.

I perioden 2004 til 2006 delte GramArt ut hedersprisen Gullmikrofonen. Ifølge statuttene skulle prisen gå til «artister som har betydd spesielt mye for norsk musikkliv, og som har satt standarden innenfor sin sjanger». Vinneren mottok en statuett og et beløp som varierte fra 10 000 til 40 000 kroner. Prisen gikk til Bertine Zetlitz (2004), Madrugada (2005) og Åge Aleksandersen (2006).

## Referanser


## Eksterne lenker
* 
*
Aleksanderøya

**Aleksanderøya** er den største øya i Antarktis med et areal på 49&nbsp;070 km². Øya ligger i Bellingshausenhavet vest for Antarktishalvøya. Aleksanderøya ligger ved kysten av Antarktis og er sammenkoblet med fastlandet av Georgisbremmen. Aleksanderøya er ca. 440 km lang i retning nord-sør, 90 km bred i nord og 270 km bred i sør. De høyeste fjellene på øya når opp mot 3000 moh, med Mount Stephenson som det høyeste fjellet på 2987 moh.

Aleksanderøya ble oppdaget 28. januar 1821 av en russisk polarekspedisjon under ledelse av Fabian Gottlieb von Bellingshausen. Han ga området navn etter den daværende tsaren, Aleksander I av Russland. Helt frem til 1940 trodde man at landmassen var en del av fastlandet i Antarktis. En gruppe på hundeslede, som var utsendt av United States Antarctic Service (USAS) under ledelse av norsk-amerikaneren Finn Rønne, påviste i desember 1940 at det var en øy.

Øya blir i dag benyttet til meteorologiske observasjoner og som base for etterfylling av drivstoff. Både Storbritannia, Chile og Argentina gjør krav på øya.

## Se også
* Liste over øyer i Antarktis

## Referanser
Keene

**Keene** er en by med om lag 22 900 innbyggere, som ligger i Cheshire County i den amerikanske delstaten New Hampshire.

Keene er kjent for sin årlige gresskarfestival.

## Kjente folk fra Keene
* Edwin Eugene Bagley (1857–1922), musiker og komponist

## Vennskapsby
*  Einbeck, Tyskland

## Referanser


## Eksterne lenker
*
Albany (Vermont)

**Albany** er en liten by i Orleans County, Vermont med om lag 850 innbyggere.

## Kjente folk fra Albany
* Ezra Bagley (1853–1886), kornettist og komponist

## Referanser
Jon Ramberg

**Jon Ramberg** (født 30. juni 1946) er en norsk diplomat og tidligere ambassadør til Aserbajdsjan og Georgia.

Ramberg er cand.mag. fra UiO med fagene historie, sosialantropologi og statsvitenskap. Han har arbeidet som journalist og har også vært ansatt i Direktoratet for utviklingssamarbeid før han i 1976 gikk over i utenrikstjenesten. Fra 2004 til 2005 studerte Ramberg ved NATO Defence College i Roma.

Ramberg var visekonsul i Kappstaden i Sør-Afrika 1978-1981 og var ambassadesekretær i Haag i Nederland 1981-1984. Han var chargé d'affaires i Islamabad i Pakistan fra 1987 til 1989. Deretter ledet han pressekontoret i Utenriksdepartementet 1990-1993. Han var ministerråd ved Norges ambassade i Bonn i Tyskland 1993-1997. Fra 1998 til 2004 arbeidet han i Utenriksdepartementets avdelingen for maritime saker, energisaker og polarsaker. Han har også arbeidet med Barentssamarbeidet. Han har også vært Utenriksdepartementets offentlighetskoordinator. 

Ramberg ble i 2006 utnevnt til ambassadør i Aserbajdsjan og i 2007 også utnevnt til ambassadør i Georgia.

Ramberg er ridder av 1. klasse av Den Kongelige Norske Fortjenstorden (2007).

## Referanser
Graving

**Graving** er en måte å konservere mat på, spesielt fisk og kjøtt. Graving verner maten mot forråtnelse og gir den en karakteristisk smak. Mest vanlig er det å grave fisk som laks, ørret og røye, men også mange andre fiskeslag kan graves. På Island er det blant annet lang tradisjon med gravet håkjerring (*kæsing*). Likeledes egner for eksempel filet av kveg, elg, hjort og rådyr seg godt til graving. Gravet mat regnes i dag gjerne som en delikatesse, mens den før i tiden nok var en dyd av nødvendighet.

Fisk må først renses godt og fileteres, men skinnet beholdes på. Deretter gnis maten inn med en blanding av salt, sukker og ulike krydder og urter, alt etter smak og behag. Dill nærmest obligatorisk, men også  fennikel, svart pepper, koriander og pepperrot er vanlig å bruke, samt en skvett alkohol (helst akevitt). Graving har mange tradisjoner, så det er rom for en rekke lokale varianter av krydderingen. Så legges filetene i press. Marinaden hindrer bakterievekst, samtidig som enzymene i vevet brytes ned.

Gravlaks er kjent siden middelalderen. På den tiden ble det gjerne brukt lettsaltet laks som ble lagt lagvis i tønner og gravd ned i sanden over høyvannslinjen. Fisken surna og ble konservert gjennom fermentering.

## Se også
* Raking
* Matkonservering

## Referanser
Ejler Bille

**Ejler Kristian Torbensen Bille** (født 6. mars 1910 i Odder, død 1. mai 2004) var en dansk kunstmaler, grafiker, dikter og billedhugger.

Han var sønn av redaktør Torben Holger Bille og Anna Kirstine Lysabild Jensen.

Ejler Bille tok eksamen artium ved Birkerød Statsskole i 1930 og ble opptatt ved Det Kongelige Danske Kunstakademi i 1933. I 1931 debuterte han på Kunstnernes Efterårsudstilling.

Han var medlem av Corner, COBRA, Høstudstillingen 1938–1950 og Martsudstillingen, og Den Frie Udstilling.

I 1944 giftet han seg med maleren og forfatteren Else Agnete Therkildsen (1900–1993) og er begravet sammen med henne på Vejby kirkegård.

## Priser (utvalg)
* 2002 – Hagen Müllers Mindelegat
* 2001 – Amalienborgprisen
* 1995 – Frederiksborg Amts Store Kulturpris
* 1987 – Prins Eugen-medaljen
* 1977 – Läkerols kulturpris
* 1969 – Thorvaldsenmedaljen
* 1960 – Eckersbergmedaljen

## Utvalgte diktsamlinger
* Digte og Vignetter (Brøndums forlag 1980)
* Valmuernes generalforsamling (Brøndums forlag 1987)

## Referanser


## Eksterne lenker
*
HTC Evo 4G

**HTC Max 4G** (kodenavn: Supersonic) er en Android-basert mobiltelefon (smartphone) fra HTC. En felles pressemelding om telefonen ble sluppet av HTC og Sprint Nextel 23. mars 2010, og den vil lanseres 4. juni 2010. 

Mobiltelefonen er en oppdatert versjon av HTC HD2, og lanseres eksklusivt av mobiloperatøren Sprint Nextel. Den støtter EV-DO/WiMAX-nettverket (802.16e), og kan derfor ikke brukes i Europa. 

Den har kapasitiv multitouch berøringsskjerm på 4,3 tommer. Menysystemet er HTCs Sense, og kameraet er på 8 megapiksler, med 720p HD videoopptak. Den har også HDMI-utgang.

## Spesifikasjoner
*Skjerm: 4,3 tommer TFT LCD
*Skjermoppløsning: 480 x 800
*Styring: kapasitiv touchskjerm med multitouch
*Batteri: 1500 mAh
*Taletid: ?
*Standbytid: ?
*Kamera: 8 megapiksler, autofokus, dobbel LED-blits, 720p videoopptak + 1,3 megapiksler sekundært kamera
*GPS, A-GPS
*FM radio: Ja
*1 GHz Snapdragon-prosessor (Qualcomm QSD8650)
*RAM: 512 MB
*ROM: 1 GB (358 MB ledig)
*CDMA2000/EV-DO Rev. A/4G WiMAX; 802.16e: 2500 MHz
*microSD minnekort (max 32 GB)
*Operativsystem: Android 2.1  
*Wi-Fi (IEEE 802.11 b/g)
*Bluetooth 2.1 med EDR og A2DP stereo
*Størrelse: 122 mm (h), 66 mm (b) 12,7 mm (d)
*Vekt: 170 g med batteri

## Referanser
Amalienborgprisen

**Amalienborgprisen** som deles ut av Dronning Margrethes og Prins Henriks Fond, er innstiftet for å oppmuntre fremragende danske humanister til fortsatt å utgi bøker av allmenn interesse på dansk. Beløpet tilfaller ikke forfatteren, men går til å få en av forfatterens bøker utgitt på et av hovedspråkene. 
Den første utdelingen var i 1972 på DK .

Prisen kan ikke søkes, men deles ut av fondet etter forutgående innhentning av uttalelser fra særlig sakkyndige med ujevne mellomrom. Leder for fondet er Margrethe II. Amalienborgmedaljen som ble utført av Mogens Bøggild i 1983, tilfaller prisvinnerne.

## Liste over mottakere

## Referanser

 

 
## Kilder
* Amalienborgprisen hos litteraturpriser.dk

## Eksterne lenker
* Amalienborgprisen hos  denstoredanske.dk
12. etappe av Giro d’Italia 2010

**12. etappe av [[Giro d'Italia 2010]]** ble kjørt den 20. mai 2010. Den flate etappen ble preget av brudd. I det mest markante av disse satt Rick Flens, Jurij Krivtsov og Olivier Kaisen, men disse ble relativt enkelt kjørt inn av hovedfeltet. 14 kilometer før mål stakk Francesco Failli fra i front og han fikk etter hvert følge av Alessandro Bisolti, Marco Pinotti og Thomas Voeckler. Noen kilometre før mål kom en relativ slak bakke med en gjennomsnittlig stigningsprosent på 4.5, og da bestemte de sammenlagtkanonene som stod igjen som tapere etter den foregående etappen seg for å slå til. Aleksandr Vinokurov, Ivan Basso, Vincenzo Nibali, Damiano Cunego, Michele Scarponi, Stefano Garzelli og klassikerspesialisten Filippo Pozzato var blant rytterne som stakk fra hovedfeltet og slo seg sammen med gruppen i tet der det nå satt 12 ryttere. Team Sky, Cervélo og Saxo Bank satte opp tempoet for å begrense tidstapet til  Vinokurov og de øvrige kapteinene, men utbrytergruppen holdt god fart i tet og klarte å holde et godt forsprang på hovedfeltet der også Cadel Evans satt, som også på denne etappen måtte se sterke konkurrenter i sammendraget stikke i fra den gruppen han satt i. Vinokurov og Nibali fikk en luke til de øvrige utbryterne, men fikk besøk av Voeckler og Pozzato. I spurten var Katjusja-rytteren overlegen og kunne sikre Italia sin første etappeseier i denne utgaven av Giroen. Hovedfeltet kom inn 10 sekunder etter utbryterne.

## Manglende ryttere

* **159**  Wouter Weylandt (QST) startet ikke.
* **205**  Dominik Roels (MRM) startet ikke.

## Referanser


## Eksterne lenker
*  Resultater på gazzetta.it
Kuppforsøket i Venezuela i 2002

Kuppforsøket i Venezuela i 2002 var et mislykket statskupp iverksatt 11. april 2002 som varte 47 timer. I dette kuppforsøket ble Venezuelas president Hugo Chávez ulovlig anholdt av millitære styrker i landet, den nasjonale forsamling og høyesterett ble oppløst og landets institusjon erklært ugyldig.

Presidenten for Venezuelas Handelskammer (*Fedecámaras*), Pedro Carmona, ble innsatt som midlertidig president. I Caracas ledet kuppet til en pro-Chávez oppstand som politiet i byen forsøkte å få kontroll over. Nøkkelpersonell i millitæret og deler av ant-Chávez-bevelgelsen nektet å støtte Carmona. Den Chávez-vennlige presidentgarden tok til slutt over Miraflores presidentpalass igjen uten å avfyre et skudd, noe som førte til Carmona-regjeringens fall og gjeninnsettelsen av Chávez som president. 

Kuppet ble fordømt av de latinamerikanske nasjoner og internasjonale organisasjoner. USA og Spania anerkjente raskt Carmonas pro-USA-regjering men endte opp med å fordømme kuppet etter at det var blitt stanset.

## Referanser
Einbeck

**Einbeck** er en by med om lag 27 000 innbyggere som ligger i Niedersachsen, Tyskland. Byen er nok mest kjent for å være opphavsbyen til bokkølet.

## Vennskapsbyer
*  Keene, New Hampshire
*  Thiais
*  Artern, Thüringen
*  Paczków, Polen

## Bilder

Fil:Altes Rathaus Einbeck IMG 3654.jpg|Det gamle rådhuset
Fil:Neues Rathaus Einbeck.jpg|Det nye rådhuset. Bygningen er fra 1868. 
Fil:Einbeck-Tiedexer.Str.Haeuserzeile.03.JPG|Tømmerhus fra 1500-tallet i Tidexer Straße
Fil:Bürgerhäuser (ca. 1600) in Einbeck IMG 3608.jpg|Bygninger i rokokkostil til venstre og renessansestil til høyre


## Referanser


## Eksterne lenker
*
Thiais

**Thiais** er en kommune i departementet Val-de-Marne i regionen Île-de-France, og er en av de sørlige forstedene til Paris. Kommunen ligger 10,3 km fra sentrum av Paris.

## Befolkningsutvikling
***Antall innbyggere i kommunen Thiais***

## Vennskapsby
*  Einbeck, Tyskland

## Referanser


## Eksterne lenker
*
Hodefoting

**Hodefoting** er barnetegninger med mennesker som motiv. Typisk for en hodefoting er at kroppen ikke er med, og at lemmene dermed stikker rett ut av hodet. Barn tegner vanligvis hodefotinger i 2-5-årsalderen.

## Litteratur
*Kraft, H.: Die Geburt des Menschenbildes - Die Kopffüßler. Salon Verlag, Köln 1999 ISBN 3-89770-014-X
Southern Discomfort

**Southern Discomfort** er en ideelt drevet heavy metal-festival i Kristiansand, stiftet av Dag-Ove Johnsen og Bjørnar Jakobsen. Festivalen ble arrangert for første gang i 2002 på utestedet Vaskeriet. 

Populariteten gjorde at festivalen allerede året etter måtte finne et større lokale, og 2003-utgaven ble avholdt i Caledonien Hall. Fra 2008 ble festivalen arrangert på to spillesteder.

I 2009 spilte Kristiansand Symfoniorkester, dirigert av den svenske fiolinisten Jan Stigmer, sammen med progrockbandet Lucifer Was.

Southern Discomfort er en av de lengstlevende festivalene innenfor sjangeren i Norge. Med unntak av 2005, da festivalen ble avlyst på grunn av sviktende billettsalg, ble den arrangert årlig frem til og med 2020. Deretter ble den satt på hold. 

I desember 2024 ble organisasjonen gjenopptatt med nytt styre og annonsering av en kommende festival i oktober 2025. Festivalen vendte tilbake til Caledonien Hall, med all aktivitet samlet på festivalhotellet. I tillegg til konsertene ble det avholdt et bokbad på puben Telford, der Kjetil Nordhus (Green Carnation) intervjuet André Nautøy om boka *Født Dødt*, som omhandler norsk death metal i perioden 1986–1999.

## Program

## Referanser


## Eksterne lenker
*  Hjemmeside
* Southern Discomfort på YouTube
Huangshan

**Huangshan** kan være:
*Fjellkjeden Huang Shan sør i provinsen Anhui i Folkerepublikken Kina;
*Byprefekturet Huangshan i Anhui i Kina;
*Bydistriktet Huangshan i ovennevnte byprefektur.
Peace in the Valley

**«Peace in the Valley»** er en kristen amerikansk sang med melodi og tekst av Thomas A. Dorsey. Den ble opprinnelig skrevet til Mahalia Jackson i 1937. Sangen ble en hit i 1951 for Red Foley and the Sunshine Boys. Den nådde tyvendeplassen på Billboard C&W Best Sellers-listen.

Foleys versjon ble opptatt i Library of Congress' National Recording Registry i 2006. 

Listen over andre artister som har fremført sangen er lang med populære utførelser av Johnny Cash (på hans album *Live at San Quentin*), Loretta Lynn, Ronnie Milsap,  Screaming Trees (som B-siden på gruppas single *Dollar Bill*) og mer nylig av Faith Fill på en konsertspecial.

Elvis Presley (backet av The Jordanaires) spilte inn sangen i Radio Recorders Studio 1, Hollywood, 13. januar 1957 Den ble utgitt på EP-platen *Peace in the Valley * (RCA Victor EPA 4054) i april 1957. Produsent var Steve Sholes.

Ann-Margret spilte inn sangen og ga den ut på albumet *[[God Is Love: The Gospel Sessions]]* i 2001.

Trond Granlund har laget en norsk versjon som heter *[[Fred i sjela]]*, og som gruppa Bjelleklang hadde på Norsktoppen en periode.

## Referanser
Astri Tonoian

**Astri Tonoian** (født 5. september 1984) er en norsk kunstner. Hennes hovedmedia er skulptur. Hun har tidligere jobbet innen smykkekunst og metallfaget som hun utdannet seg i ved Kunsthøgskolen i Oslo fra 2003 - 2009.

Tonoian kom inn på Kunsthøgskolen i Oslo 18 år gammel og fullførte sin mastergrad i kunstfag i 2009 etterfulgt av pedagogisk utdannelse ved Høgskolen i Oslo i 2011.

Tonoian debuterte på den årlige Novemberutstillingen som avholdes i Drammen i 2001. Hun har videre deltatt på Novemberutstillingen flere ganger, samt Østlandsutstillingen og Rådhusgalleriet. Hun var juryleder ved Østlandsutstillingen 2013 og 2014. 

Astri Tonoian var initiativtager og prosjektleder for samtidskunstprosjektet LandSkapt som har natur som sin visningsarena. Prosjektet ble gjennomført for første gang i 2014 der tilsammen 10 norske kunstnere bidro til å skape en natursti med kunstneriske opplevelser langs ruten ved Vestre Kjærnes Gård i Østfold. Projektets formål er å skape en tverrfaglig samarbeidsarena innen fagene kunst og natur med hensikt å skape positive opplevelser i og for naturen.

Tonoian er medlem av Norsk billedhoggerforening og Østfold Bildende Kunstnere.

Astri Tonoian er datter av grafikeren Lena Akopian og skulptøren Ashot Tonoian. 

## Referanser


## Eksterne lenker
* Hjemmeside
Theodor Hald

**Carl Theodor Ytteborg Hald**, kjent som **hallomann Hald** (1886–1966) var Norges første hallomann og den best kjente stemmen i radio i mellomkrigstiden.

Hald, som opprinnelig hadde studert teologi, begynte i 1924 i det private Kringkastningsselskapet AS som hallomann. Da NRK overtok Kringkastningsselskapet i 1933 ble Hald med. Han ble sittende i sin stilling under hele krigen 1940–45 da NRK var blitt nazifisert og slapp ikke til foran mikrofonen i 1945, men ble henvist til en jobb som omviser i det nye kringkastningshuset på Marienlyst.

## Referanser
Arkitekturåret 1856

## Bygninger
*Parliament House, Melbourne, Australia blir fullført.
*State Library of Victoria, Melbourne, Australia blir fullført.
*Esztergom Basilica i Esztergom, Ungarn blir vigslet.

## Priser
* Royal Gold Medal – William Tite
* Prix de Rome, arkitektur: Edmond Guillaume, Constant Moyaux

## Fødsler

|-
|Februar
| 12. || Hendrik Petrus Berlage ||  || arkitekt ||align=center| ||align=center|1934 ||

|rowspan=2|Juli
| 13. || Eugène Vallin ||  || møbeldesigner og arkitekt ||align=center| ||align=center|1922 ||

| 30. || Isak Gustaf Clason ||  || arkitekt ||align=center| ||align=center|1930 ||
|-
|August
| 5. || Axel Berg ||  || arkitekt ||align=center| ||align=center|1929 ||

|rowspan=2|September
| 3. || Louis Sullivan  ||  || arkitekt ||align=center| ||align=center|1924 ||

| 6. || Hack Kampmann ||  || arkitekt, kongelig bygningsinspektørog professor i arkitektur ||align=center| ||align=center|1920 ||
|-
|Oktober
|30. || Herman Backer ||  || arkitekt ||align=center|75 ||align=center|1932 ||
|}
## Dødsfall

|-
|Mars
|27. || David Laing ||  || arkitekt ||align=center| ||align=center|1774 ||

|Juli
| 14. || Michael Gottlieb Bindesbøll ||  || arkitekt ||align=center|55 ||align=center|1800 || 
|-
|Oktober
| 17. || Luigi Canina ||  italiensk || arkeolog og arkitekt ||align=center| ||align=center|1795 ||
|}
## Bildegalleri

Gottlieb_Bindesbøll_2_(Wilhelm_Marstrand).jpg|Michael Gottlieb Bindesbøll(1800–1856)
Axel_Emil_Berg.jpg|Axel Berg(1856–1929)
Herman_Major_Backer_(NaN).jpg|Herman Backer(1856–1932)


## Referanser
Numedalsvassdraget

**Numedalsvassdraget** er et vassdrag som består av Numedalslågen med tilløp, der viktigste tilløp er Uvdalselva som renner inn i Numedalslågen ved Rødberg. småvann og innsjøer. Vassdraget starter ved innsjøen Nordmannslågen (1244 moh.) på Hardangervidda i Vestland og renner via Numedal i Buskerud til utløpet i Skagerrak ved Larvik i Vestfold.    

Vassdraget har et nedbørfelt på 5&nbsp;548&nbsp;km². 

Numedals-Laugens Brugseierforening (NLB) er en forening som eies av kraftselskapene i Numedalslågen. NLB’s formål er å foreta vassdragsreguleringer og forpliktelser knyttet til manøvrering og energiutnyttelse i vassdraget. 

## Referanser


## Se også
* Numedalslågen

## Eksterne lenker
* http://www.nlbvassdrag.no/
Arkitekturåret 1929

## Bygninger

* Barcelonapaviljongen, utformet av Ludwig Mies van der Rohe blir reist.
* Royal York Hotel i Toronto, Ontario blir fullført og blir den høyeste bygningen i det britiske imperiet.
* Lovell House i Los Angeles, utformet av Richard Neutra.
* Nobel House, hovedkvarteret til ICI, på Millbank, Westminster, London, utformet av Frank Baines, fullføres.
* Pemars sanatorium i Finland, utformet av Alvar Aalto blir fullført.
* Richfield Tower i Los Angeles, utformet av Stiles O. Clements, blir fullført.
* Van Nelle Factory i Rotterdam, Nederland blir fullført
* Villa Savoye, en ikonisk bygning av Le Corbusier I International Style, er i det vesentligste fullført i Poissy, utenfor Paris.

## Hendelser
*7. september – Ceremony to lay the foundation stone for the new Palace of Nations i Genève.
* Arbeid med Rockefeller Center i New York begynner

## Priser
* AIA-gullmedaljen – Milton Bennett Medary.
* De neuhausenske premier – Palle Suenson
* Royal Gold Medal – Victor Laloux.
* Grand Prix de Rome, arkitektur: (ukjent).

## Fødsler

*8. januar – Poul Kjærholm, dansk arkitekt og designer (død 1980).
*28. februar – Frank Gehry, canadisk arkitekt
*4. mai – Johan Otto von Spreckelsen, dansk arkitekt og professor (død 1987).

## Dødsfall
*25. januar
**Ralph Knott, britisk arkitekt (født 1878)
**Mathias Bidstrup, dansk arkitekt og professor (født 1852).
*24. februar – Lucien Weissenburger, fransk arkitekt (født 1860)
*4. april – Francis Sullivan, canadisk arkitekt (født 1882)
*24. juli – Adolf Meyer, tysk arkitekt (født 1881)
*15. oktober – Émile Bénard, fransk arkitekt (født 1844)
*10. desember – Axel Berg, dansk arkitekt (født 1856)

## Bildegalleri

Axel_Emil_Berg.jpg|Axel Berg(1856–1929)
Hugh_Newell_Jacobsen.jpg|Hugh Newell Jacobsen(1929–2021)


## Referanser
Kristin Berge (sosialøkonom)

**Kristin Berge** (født 1963) er departementsråd i Kulturdepartementet. 

Kristin Berge er utdannet samfunnsøkonom (cand.oecon.) fra Universitetet i Oslo. Hun har vært ansatt i Administrasjonsdepartementet og i Sosialdepartementet inntil hun ble ekspedisjonssjef i Barne- og familiedepartementet. Fra 2004 til 2006 var hun kommunaldirektør for byrådsavdeling for barn og utdanning i Oslo kommune. Berge var fra 2006 til 2007 engasjert som prosjektleder i Oslo kommune for Oslo kommunes søknad om OL 2018.

## Litteratur
* 

## Referanser
Murene

**Murene** kan referere til:

* Murener, en gruppe ålefisker
* Murverk, bygningskonstruksjoner

## Se også
* Mur (peker)
* Murer (peker)
Rovfisker

**Rovfisker** er fisker som enten helt eller delvis lever av å ete andre fisker (se predasjon). Rovfisker finnes både i saltvann og ferskvann, men det er ikke en enhetlig gruppe, slik som rovpattedyrene er. Eksempler på grupper av rovfisker er haier, murener og ciklider. Abbor, ørret og gjedde er eksempler på rovfiskarter som finnes i ferskvann.
Haustlong

***Haustlong*** (norrønt *Haustlǫng*) er et kvad som ble gjort av Tjodolv fra Kvine på begynnelsen av 900-tallet. Diktet er bevart i *[[Skaldskaparmål]]* i *[[Den yngre Edda]]*, nedskrevet av Snorre Sturlason som siterer to vers fra det. Diktet er et av de eldste skriftlige kildene til Loke.

Diktet, et såkalt skjolddikt - likhet med *[[Æneiden]]* som beskriver motivene på skjoldet Æneas fikk av Vulcanus - beskriver mytologiske scener, malt eller forarbeidet på et skjold gitt til skalden. Motivene på skjoldet tok utgangspunkt i fortellingene om jotnen Tjatse som bortførte Idunn, og som Loke må bringe tilbake eller bøte med sitt liv. Den andre avbildete myten er om Tor som kjempet mot Rungne, den sterkeste blant jotnene.

Også andre kvad, som *[[Ragnarsdråpa]]* av Brage den gamle og *[[Husdråpa]]*, beskriver kunstverk med lignende motiver fra norrøn mytologi. *Husdråpa* ble diktet av skalden Ulv Uggesson og beskriver en kamp mellom Loke og Heimdall. Idunn har en sentral funksjon i *Haustlong*, men er ellers en sjelden figur i kildene, noe som kan indikere at hennes myte var mer utbredd i eldre tider.

*Haustlong* er ett av de få stedene der Lokes kone Sigyn omtales, og bare i kjenningen *farmr arma Sigynjar* som betyr «Sigyns arms byrde» og er en kjenning for Loke.

## Referanser


## Litteratur
* Holtsmark, Anne (1956): «Myten om Idunn og Tjatse i Tjodolvs Haustlong», *Studier i norrøn diktning*, Oslo, ss. 96-161
* Richard North (1997): *The Haustlǫng of Þjóðólfr of Hvinir*. Enfield Lock: Hisalik Press. ISBN 1874312206.

## Eksterne lenker
* [Haustlǫng](http://www.heimskringla.no/wiki/Haustlǫng_(B1)), norrøn tekst. *Den norsk-islandske skjaldedigtning* av Finnur Jónsson 1912-1915 
* Þjóðólfr ór Hvini: Haustlöng, to utgaver av den norrøne teksten
* Haustlöng, den norrøne teksten med engelsk oversettelse
John Peder Egenæs

**John Peder Egenæs** (født 1960) er generalsekretær i menneskerettsorganisasjonen Amnesty International i Norge. Han tok over etter Petter Eide i april 2007.

Egenæs gikk på Oslo katedralskole og tok senere lærerutdanninga ved Oslo lærerhøgskole. Han jobbet noen år som vikarlærer før han arbeidet for Statens senter for barne- og ungdomspsykiatri. Han har arbeidet i Amnesty siden 1990, hvorav flere utenlandsoppdrag. Han var Amnestys informasjonssjef før han i april 2007 ble organisasjonens generalsekretær. 

## Referanser


## Eksterne lenker
* 
*  Amnesty.no artikler av John Peder Egenæs